Downloaded from YTS.MX
Official YIFY movies site: YTS.MX
EN ORIGINAL DOKUMENTAR FRA NETFLIX
Det er svært at sætte mig i bås.
Jeg er den første afrikaner
og den første urbane rapper og sanger,
der har spillet på Stade.
Det er mig, som selv de rige vil købe
Hvad er chancerne for det?
ET ÅR TIDLIGERE
-Far, du tegner for hurtigt. -Virkelig?
-Nej, men... -Ja.
MARRAKESH, GIMS' HJEM
Når man tegner,
får man en følelse af frihed.
Jeg flygter gennem tegningen.
Jeg gik på kunstskole. Jeg ville tegne.
Jeg ville bo i Tokyo.
Jeg ville spise nudler.
Jeg forestillede ikke mig sådan en succes.
Var det op til mig, sang jeg ikke.
Jeg ville tegne. Det var min vej.
Far, kan du tegne mor bagefter?
GIMS ER FRANSK RADIOS MEST SPILLEDE KUNSTNER.
HAN HAR SOLGT FEM MILLIONER ALBUMS.
HANS SIDSTE SHOW TURNEREDE I EUROPA,
AFRIKA, MELLEMØSTEN, ASIEN OG NORDAMERIKA.
9. NOVEMBER 2018 DAGEN FØR NRJ MUSIC AWARDS.
FRANKRIGS STØRSTE MUSIKSHOW.
En dag tilbage til NRJ Music Awards.
Så begynder turnéen den 17. november
og slutter den 28. september på Stade de France.
Stade de France!
Godt gået, gutter!
Fem, seks, syv.
Jeg gav dig alt, ja Gav dig alt, ja
Gav dig alt, gav dig alt!
Ved du hvad? Jeg følger bare dine bevægelser.
Ja.
Man må håndtere succes bedst muligt.
Succes påvirker ikke kun dig.
Det påvirker din familie og alle omkring dig.
Det er forretning drysset med fantasi,
men det er en benhård verden.
Den skyder med skarpt! Bang!
Der er skuespillere og karakterer.
Jeg er en af karaktererne.
Sandheden er, at vi ikke kender hinanden.
-Mester! -Hvordan går det?
-Godt? -Altid en ære. Fedt.
-Det er en fornøjelse. -Tak.
Showbiz kan ødelægge dig.
Du kan ende i galehuset. Du kan miste alt.
Er man for sentimental,
tror jeg, det kan være farligt.
Hvordan går det, min ven?
Godt at se ægte, oprigtige mennesker i showbizverdenen.
Endeligt oprigtige folk!
-Hvordan går det? Godt? -Fint.
Showbiz.
-Mange tak. -Tak.
Jeg kunne ikke glemme det, de sagde på tv.
"Efter Rihannas 'Russian Roulette'-optræden i 2010,
er det den næstdyreste optræden i NRJ Music Awards' historie."
Vildt.
Utroligt.
Helt ærligt.
Han er en rekordstor kunstner.
Han er den største musikelsker.
Han er den største hitmager.
Hans berømte solbriller får ham til at skille sig ud!
De hjalp ham med at skabe en karakter.
MORGEN FØR CEREMONIEN
Du ved alt om hans rejse og har hørt alle hans albums.
Hans sidste album, Ceinture Noire, krydsede en milepæl
med 500.000 solgte plader på seks måneder.
TILDELT MAÎTRE GIMS
Når man skriver en kontrakt,
byder de en velkommen med bifald og champagne.
Men sælger dit album ikke, sender de dig en e-mail:
"Vi ophæver din kontrakt. Farvel!
Men lad os mødes til brunch i overmorgen."
Det er "den forbandede showbiz."
Du skal vælge at lægge venskaber til side.
Han holder showbiz og privatliv adskilt.
Der går ikke en dag, hvor GIMS ikke laver jokes og griner.
Sådan er han.
Han laver sjov med sig selv og griner med folk.
Men når han tager brillerne på og er GIMS, er han en anden.
Solbrillerne er som en arbejdsuniform.
Han tager følelserne ud
og går på arbejde.
FÅ TIMER FØR CEREMONIEN
Det her er min turnéjakke.
Det overrasker mig, at hans image fungerer i Frankrig.
Han er en blærerøv.
På Instagram viser han, at han har masser af penge.
Hvad er det?
Han flyver med privatfly.
Hans tøj koster mere end mit hus.
Han er succesfuld, hvilket er godt,
men for det meste appellerer det ikke til franskmænd.
Frankrig kan lide Zidane,
der ikke viser sig og er genert og reserveret.
Det er en fransk stjerne!
-Du dukker op med en cigar. -Er det ikke for meget?
De vil sige: "Vi stemmer ikke på ham!"
Jeg er overrasket,
for han har mange ting, folk normalt ikke kan lide,
men de elsker ham.
Der er nok karisma, tror jeg.
Cool, men jakken er for lille. Jeg ved ikke.
Der er et sært paradoks, hvor folk holder noget imod dig,
som de samtidig gerne vil se.
Pressen råber: "GIMS! Herovre!"
Det minder mig om, da Zlatan Ibrahimović kom til Paris.
Vi så sjældent nogen så arrogant.
Men franskmændene kunne lide det. Det var Zlatan!
Sorte jeans, god makeup,
sort T-shirt, halskæde.
Sandheden er, at folk vil drømme og tænke:
"Får vi hans øjne at se?"
Men hvis jeg tager solbrillerne af,
siger de: "Det skulle du ikke have gjort."
Han ser nok sig selv som en mangakarakter.
Han styrede sin karriere lidt som en mangakarakter.
Han hedder Maître GIMS.
Det er navnet på en mangakarakter.
Der er folk, der har svært ved at se forskellen
mellem kunstneren og manden.
Jeg gør det her på billeder. Ingen dyr har lidt overlast.
Det er ordnet.
-Det er som din musikvideo til "Corazon". -Ja.
Der er ikke noget vildt.
Nej, ikke særligt.
-Så folk ikke bliver overrasket. -Korrekt.
Hun skærer gennem galskaben. Hun er direkte.
"Det er lamt. Det er set før.
Den jakke ser nusset ud."
Hun er virkelig involveret.
Det irriterer mig, at vi ikke er klar.
Vi burde have set på det tidligere.
Du er ikke en, der... Forstår du?
Jeg kunne have skaffet en pels. Det er hot.
Maître GIMS er…
Det er nemt!
Jeg tror, det er vigtigt for ham
at have et image, der matcher livsstilen, vi viser,
og hans karakters evolution. For GIMS er en karakter for mig.
Jeg kan lide, at GIMS er dristig,
for kun få kan slippe afsted med det på Frankrigs kunstscene i dag.
Og er det dårligt for ham eller hans image, siger jeg det.
Det har jeg brug for: ærlighed og objektivitet.
Det er meget vigtigt.
Fordi man kan lave noget, og alle siger "Det er godt!"
Men de ved intet, de er ikke objektive eller oprigtige.
-Uden brillerne er de ikke sikre. -Kom nu. Der er kameraer.
-Jeg spiller livvagt. -Ja, gør det.
Træd tilbage. Undskyld mig.
Sådan. Denne vej, Beyoncé. Kom nu.
Lad os gå den vej.
Vi har brug for plads.
Undskyld mig.
Det må du ikke.
Undskyld.
Undskyld mig.
Giv os plads!
-Vi bliver forfulgt. -Ved du, hvad der sker?
-Tager vi alle med? -De kommer til at stå ude foran.
Jeg har ikke mine briller på. Folk filmer mig.
Jeg kan ikke lide det. Jeg har det ikke godt her.
Det er ikke en rigtig interaktion med folk.
Fortsæt. Stop ikke. Stopper jeg, er jeg død.
Den hvide i midten. Nej!
Må jeg få et foto med dig?
Folk vil have et foto med en.
Man føler sig ikke længere som et menneske.
Man føler sig ikke som et menneske.
Man er i et bur, og folk ser på en og filmer en.
Man hører dem hviske.
Det er en del af spillet. Jeg accepterer det.
-Ja, sådan. -Ikke dårligt.
Ja, stilfuld.
Hvordan kommer vi tilbage til hotellet?
Måske skulle vi tage en bil.
Ikke dårligt, hvad? Det vil få folk til at snakke.
Nogle siger, at det er vores congolesiske side.
At congolesere kan lide bling og at vise sig frem.
Måske er det, fordi vi havde så lidt, at vi nu vil prale med det.
Men jeg kender ham også, når han ikke spiller rollen.
Han er ret beskeden. Du ville ikke tro det. Jeg mener...
Han er en helt anden person,
der ikke ligner GIMS, der er det modsatte af GIMS.
Men han er de to modsætninger.
Han er begge. Nogle gange bling, nogle gange diskret.
Nogle gange synger han, nogle gange rapper han.
Hej. Jeg har ikke meget tid. Beklager.
Okay?
Kan vi gøre det, mens vi går?
-Jeg elsker dig. -Tak.
-Tak.
Der var så mange mennesker!
Man må tage facaden på.
Måske er du ked af det, eller har fået dårlige nyheder,
men nej!
Du tilhører folket.
Vil de have et foto, giver du dem det. Ellers er du en skiderik.
10. NOVEMBER, 2018 NRJ MUSIC AWARDS-CEREMONI
Maítre GIMS kommer op ad trappen i aften.
Vi snakker og griner, som om vi er hjemme.
Snakker og sådan…
"Ja. Jeg er vild med dit tøj!"
"Ja, nemlig."
Så hører man: "Dadju! GIMS! Et foto!"
Så spiller man stjernen. Karakteren, du ved?
Amerikansk stil.
Showbiz!
Showbusiness!
Okay, mand?
Maître GIMS!
Jeg kan lide at vinde. Jeg kan lide sejren.
GIMS ER NOMINERET I FIRE KATEGORIER.
HAN VINDER INGEN PRISER.
Ja da, det gør da ondt.
Siger man andet, er man bitter eller har aldrig vundet noget.
De siger: "Det er ikke vigtigt at vinde."
Og så videre.
Derfor kan jeg ikke lide purister.
-Og vinderen er... -Dadju!
DADJU VINDER PRISEN: ÅRETS NYE FRANSKE KUNSTNER
Ja!
Tak.
Jeg var glad, da knægten vandt.
Dadju måtte være årets nye kunstner.
For han fik et gennembrud.
Ingen andre.
I dag er der ingen andre!
Ingen kan sige noget!
Ingen!
Havde han tabt, var jeg blevet sur.
Jeg rejser tilbage med privatfly!
I øjeblikket er det som at vinde et lille verdensmesterskab.
16. JULI, 2019 GIMS FILMER ET VIDEOKLIP MED STING
Når man kommer fra ingenting,
er det vildt at synge sammen med mennesker,
der har sat deres præg på historien.
Nutellaen skal helt ud til kanten,
så man slet ikke kan se brødet.
Den er foldet. Den er fyldt. Propfyldt.
Sig velsignelsen "bismillah" og spis.
Hvordan går det? Okay?
-Ja, lidt... -Police!
-Jeg hørte, du er lidt syg? -Syg.
Der er altid noget at lære af en ung kunstner.
STING KUNSTNER
Det har været et rart samarbejde og sjovt.
For når folk ser dig,
har du gjort noget for at tiltrække deres opmærksomhed.
De laver sjældent noget med en, der lige er begyndt.
Man kan godt synge, selvom man er rapper.
Ligesom man kan rappe, selvom man er sanger.
GIMS er af en generation, hvor man kan gøre begge dele.
Vi skal bruge plads til kameraet! Ud, allesammen!
Han har en meget unik stemme
som kombinerer afrikansk pop med en slags europæisk operastil.
Er vi ikke interesserede i unikke stemmer? Noget, der ikke lyder som andre.
Han er en af de stemmer. Det er det, der skaber en stjerne,
at have et unikt fingeraftryk, en unik signatur.
Når folk hører dig, ved de, hvem du er.
De hører min stemme og ved, det er mig.
Det er det samme med GIMS.
GENUDGIVELSE CEINTURE NOIRE
Sig, hvis det er okay.
Mit fornavn er Gandhi, mit efternavn er Djuna. Djuna Gandhi.
Jeg har to brødre ved navn Trésor og Bijou.
Der er folk, der hedder Guds-ære og Held-og-lykke.
Congolesere har de bedste navne.
Jeg slap vist let med Gandhi.
Min far kaldte mig Gandhi, fordi han kunne lide ham.
Jeg har altid været lidt af en taler, der har kunnet motivere folk.
Det indså jeg tidligt.
Navne betyder noget. Man siger, at folk bærer deres navne.
Det er sandt. Det har hjulpet mig meget!
YOLO-NABOLAGET
Jeg er født i Kinshasa i 1986.
Det var under Mobutu.
Jeg "opdagede", så at sige,
mit hjemland ret sent til en koncert med Sexion d'Assaut.
Det var første gang, jeg var tilbage for nogle år siden.
Den første gang var et chok.
Det er altid underligt at tænke på, at det er ens rigtige hjem.
Man er i sit rigtige hjem.
Man er hos sit folk. Man blev født her.
De er din race, din etnicitet,
dit land, din by. Det er virkelig stort.
Jeg må tilbage til Yolo.
Det er symbolsk.
Det var der, jeg løb rundt i bar røv, da jeg var to år.
Som Peter Plys i en t-shirt med min lille, fede mave.
Man tænker:
"Lige her begyndte det hele.
Jeg gik her. Huset var her. Jeg vil være her igen lige nu.
Jeg vil plante mig selv lige her."
SEPTEMBER 2017 TILBAGE TIL CONGO.
GIMS VENDER TILBAGE TIL SIT BARNDOMSKVARTER FOR FØRSTE GANG.
Vi skal til mit barndomskvarter.
-Yolo? -Ja.
Hør nyheden!
GIMS er tilbage!
GIMS snakker ikke bare. Han handler!
Hør nyheden!
Det var en udfordring at tage tilbage. Det var et sats.
Det gjorde et stort indtryk på mig.
Vi, Yolos befolkning,
blev kaldt "folkene fra Dallas"
efter tv-serien.
DJUNA DJANANA FAR
De kaldte mig Bobby Ewing…
...dengang.
Mine minder om Kinshasa som lille dreng er bare små glimt.
Jeg kan ikke engang sige,
om det er drømme eller lyde. Det ved jeg ikke.
-Kom her, GIMS. -Ja?
Bliv i bilen og stå på trinbrættet.
-På trinbrættet? -Vink til for og bag, okay?
Okay, værsgo.
Tak.
Hør nyheden!
GIMS er tilbage!
GIMS snakker ikke bare. Han handler!
De lavede den sang for at fejre min hjemkomst.
Det var en hyldest til mig.
Tak!
Næste år giver jeg en gratis koncert på Stade des Martyrs.
Jeg gentager.
Næste år giver jeg en gratis koncert på Stade des Martyrs.
Gratis, okay?
Tak.
Tak, Yolo.
Mange tak.
Jeg anede ikke, hvad jeg skulle sige eller gøre. Det var lidt pinligt.
Jeg var flov. Jeg var mundlam.
Tak.
Mange tak.
Tag et billede. Kom og tag et billede.
Ingen havde forestillet sig, at han ville blive nummer et i Frankrig.
Men vi forventede,
at han ligesom sin far bar musikgenet i sit dna,
musikvirussen.
På det tidspunkt var min far stjerne i Congo,
i hele Afrika.
Djuna Djananas speciale var at skabe en atmosfære.
Han synger sine sange på en måde,
der bevæger hans publikum.
Jeg sang med Papa Wemba.
Vi turnerede i Europa, Afrika, overalt.
PAPA WEMBA VAR EN AF DE STØRSTE STJERNER I AFRIKANSKE MUSIK I 80'ERNE.
HAN GJORDE CONGOLESISKE RUMBA POPULÆR I HELE VERDEN.
Jeg var lille og husker, at jeg løb efter lastbilerne
med reklamer for Papa
og hans gruppe, Viva la Musica.
Vi løb efter lastbilerne.
Det var vildt.
Vi fik alle til at danse mbili mbili.
Det var vores generations berømte dans.
Mobutu dansede mbili mbili.
Han var glad.
Vi sang for hans kone, Bobi Ladawa, på hendes fødselsdag
i hans hjem, i Mobutus hus.
Jeg tror, min far kendte ham.
Det er svært i disse lande, hvis man er tæt på en præsident
eller politiker.
DIKTATOR JOSEPH-DÉSIRÉ MOBUTU REGEREDE OVER ZAIRE, NU CONGO, FRA 1965 TIL 1997.
Et flerpartisystem i Zaire?
Aldrig!
Det kommer aldrig til at ske!
Lad det være klart.
Mobutu var blodtørstig.
Han tøvede ikke med at dræbe modstandere eller få dem til at forsvinde.
Det var et ret hårdt diktatur.
DA ZAIRE I 1988 VAR I KRISE,
BLEV DET KOMPLICERET FOR DJUNA DJANAANA, HANS KONE OG DE FIRE BØRN.
Folket led,
fordi Mobutu helt havde forandret sig.
Og så udgav jeg en sang
mod Mobutu-regimet.
Derfor flygtede jeg fra landet.
Jeg ville ikke anholdes.
17. NOVEMBER 2018
Ja.
Er han derinde?
-Omar? -Ja.
-Det er mig igen, men jeg har selskab. -Ja?
Storebror!
-Hvordan går det? -Godt. Og dig?
-Undskyld, jeg har kameraer med. -Intet problem.
-Går det godt? -Ja, fint.
-Hvad så der? -Hej.
Det er godt. Jeg er midt i min tour.
-Ja? -Jeg er midt i min tour.
Jeg spiller i Lille i overmorgen.
-Så i Frankrig? -Ja.
-Spiller du i Paris? -Nej, det er næste år.
Og kun på Stade de France. Jeg håber, du kommer.
-Hvornår? -28. september.
-Stade de France, 28. september? -Stade de France.
-Det er stort. -Skriv det ned.
Det har jeg gjort.
-28. september. -Den 28. Det husker jeg.
-Det er skørt. -Ja.
-Er du oppe at køre? -Ja.
-Det er skræmmende. -For mange billetter at sælge.
Du skal score nogle mål!
Det er sagen! Hvordan vil du gøre det?
Okay, makeup-tid.
Vi ses, Omar.
Hvordan reagerer du på alt det, der er sket i dit liv?
Det var ikke planlagt, at jeg skulle til Frankrig,
men jeg kom på flyet i sidste øjeblik i stedet for min bror.
Så det husker jeg hele tiden på.
Jeg er privilegeret, for intet af det her er normalt.
Min mor og far tog Gandhi,
GIMS og en af mine søstre og kom hertil.
Og de efterlod mig og min storebror hos en af hans brødre,
som opfostrede os derovre.
Jeg skulle blive og måske komme senere…
Men til sidst blev jeg den udvalgte.
I 1988 KOM DEN TO-ÅRIGE GIMS TIL FRANKRIG MED SIN LILLESØSTER FITSCHA.
Vi kom til Frankrig, og det var virkeligt et eventyr.
Først kan man bo på hotel, men man løber tør for ressourcer.
Intet job, ingen papirer, intet.
Det var et eventyr.
Min mor er meget tilbageholdende med at tale om det.
Også min far, så…
Men jeg ved, det var et spørgsmål om liv eller død.
GIMS BLEV GENFORENET MED SINE BRØDRE, SATY OG AFI, OG SENDT TIL ET BØRNEHJEM
SOCIALT MODTAGELSESCENTER FOR BØRN
Vi boede der hele ugen,
og vores forældre besøgte os i weekenden.
Vi havde set hvide mennesker før, men ikke mange.
Der boede vi med hvide. Vi var næsten de eneste sorte.
Vi spiste sammen. Vi fik fortalt en historie.
Nogle gange så vi en film. Jeg så E.T. for første gang.
Vi lærte fransk. Vi gik i skole.
Vi lærte alt muligt, vi ikke vidste i Afrika.
Jeg opdagede mange ting.
Jeg opdagede Michael Jackson.
Sådan begyndte mit liv i Frankrig.
Ære, kraft og skønhed ender ofte skidt Svært, at se tårer gennem ild
SOM 4-ÅRIG FORLOD GIMS BØRNEHJEMMET
FAMILIEN FLYTTEDE TIL IVRY-SUR-SEINE, FØR DE BLEV SAT UD.
Min sjæl driver bort
Jeg føler mig fri
I mine øjne kan du se
Jeg er bundsolid
Jeg gjorde, hvad jeg måtte
Selv om det torturerer mit sind
Jeg indrømmer mine fejl
Min samvittighed hænger i en tråd
Mit sind er distraheret
Belær mig ikke om den rette vej
Jeg er levende bevis på at livet kun hænger i en tråd
Jeg gjorde, hvad jeg måtte
Det er godt.
PARIS KL. 02:30
Da jeg kom til Paris, var det hertil.
Det var det første sted, jeg boede.
Nummer 61.
Der var ikke bad eller værelser. Det var ikke skabt til beboelse.
Jeg gik i skole ad denne gade. Vi havde en hemmelig gang.
Den går lige igennem bygningen derovre.
Vi kendte ikke koden, så vi sparkede døren ind.
Det var en genvej til den anden side.
Grundskolen var et chok.
Jeg lærte franske værdier, franske skatte, fransk stolthed.
Og selvfølgelig kunst. Det var der, det begyndte.
Jeg var ramt med det samme.
Jeg spillede mit første stykke i fjerde klasse,
Den højadelige borgermand.
Og i det øjeblik vidste jeg, at jeg havde fundet min plads.
Jeg elskede at stå på scenen og være i front.
Det var første gang, jeg fik bifald. Det gjorde indtryk.
Han prøvede at forstå alt om rapmusik.
Dengang var der VHS og kassettebånd.
Jeg havde kassettebånd med Wu-Tang Clan, en masse af amerikanske ting,
Dr. Dre og alt det der.
Jeg rappede. Han var barn og synes, det var sejt.
Og jeg sagde: "Gør sådan der."
Jeg skrev nogle tekster.
"Hey bro, lad det ligge Rolig nu, jeg stresser ikke"
Bare simple rim.
Men sådan var det dengang. Vildt.
"Hey bro, lad det ligge Rolig nu, jeg stresser ikke
Bare sige ja og nikke"
Det var de tekster, jeg brugte.
Jeg havde aldrig forestillet mig,
at han ville gå ind i det
og skabe sig et navn: GIMS.
Og blive selveste GIMS.
Jeg havde aldrig forestillet mig det. Nej.
Jeg burde have været GIMS.
Forstår du? Det burde have været mig.
I 1995 BLEV GIMS' FORÆLDRE SKILT.
GIMS BLEV EFTERLADT MED SINE TO SMÅ SØSTRE OG SIN LILLEBROR, BEDJIK.
Jeg boede med min mor i besatte huse med mange andre mennesker,
der var i samme situation som vi.
Vi deltes om huset.
Det var hårdt. Intet bad, ingenting. Vi vaskede os i en spand.
Jeg kan huske, den var blå eller rød.
Man skulle varme vandet over gassen
og vaske sig. Det kunne jeg ikke.
Mange folk var på stoffer.
Jeg voksede op med mange junkier.
Min onkel... Han var ikke min onkel, men det kaldte vi ham.
Det var hans levebrød. Jeg så ham deale.
Jeg husker, at han gemte kokain i yoghurtbøtter.
Engang fandt jeg en,
og jeg åbnede den og smagte på det.
Jeg anede ikke, hvad det var.
Jeg sagde: "Jeg vil være som dig. Lær mig at gøre, det du gør."
Og han skældte mig ud den dag.
En dag, mens vi stadig sov,
var der en politirazzia klokken seks om morgenen.
De slog døren ind.
Vi kom hjem fra skolen og havde intet hjem.
Ja.
Fra da af var familien helt splittet. Jeg sagde: "Nu er det nok."
Jeg droppede skolen og blev et rigtigt gadebarn.
MC, lejesoldat fra Kinshasa
Jeg rammer dig Alle tænker: Hvem gør det?
I Kinshasa lyder krigsråb Fra børn under syv
Det er svært, okay?
Tag mikrofonen. Værsgo Dis mig bare nu
Du bliver skør Hvis du bliver smidt ud
Gode råd fra en ven Regeringen vil snyde mig
Jeg er her kun for pengene Jeg vil ikke skændes
Okay, okay, okay
Jeg var overbevist om, at jeg ville klare det.
Jeg mødte Maska, Adama, Lefa,
og vi skabte gruppen Sexion d'Assaut i 2001.
Vi kæmpede sammen i årevis.
Vi gik på gaden og freestylede.
Jeg sagde: "Jeg skal hjem." Men jeg havde intet hjem.
Jeg gik rundt på de store parisiske boulevarder.
Jeg gik i FNAC og lyttede til musik.
Jeg lavede ikke andet end at drømme.
Jeg "sov" i metroen.
Toget nåede det sidste stop. Jeg stod af, sov
og kørte rundt i Paris igen.
Jeg sov hos venner, i trappeopgange.
Jeg var i frit fald. Det var mit liv.
Han sov på gaden.
-Vidste du det ikke? -Nej, jeg vidste det ikke.
Han var mindreårig, han kunne ikke sove på gaden.
Han voksede op hos sine venner.
Han gjorde, hvad han kunne.
Han bebrejder ikke nogen.
Aldrig. Sådan er han ikke.
Vi er en rigtig familie. Det betyder intet.
Der var intet valg.
Det var svært at tænke på,
at lukke det hele ude og tænke:
"Hvorfor gik min far? Jeg ville med dem."
Det var så svært.
At have en god dag, få nok at spise, og så videre.
Det var det det vigtigste.
Ja...
11. APRIL 2017 LANCERER GIMS' HUSTRU, DEMDEM, SIT TØJMÆRKE
Jeg tror, vi repræsenterer mennesker, der voksede op i fattigdom,
som pludselig blev rige
og besluttede at indhente tabt tid.
Måske for hurtigt og dårligt.
Jeg var ikke forberedt.
Ingen lærer dig at være en musikers kone.
Det er ikke nemt at være konen.
Man er en skygge og ønsker "at eksistere",
at gøre noget.
Det er ikke let. Især for en kvinde.
Han kan ikke lide at være nede.
Han vil vinde og have succes. Han kan ikke lide at tabe.
Han ser nøje på salgstallene.
Når et nyt album kommer ud,
holder han sig for sig selv, er mere reserveret,
men det er, fordi han er bekymret.
Godaften, allesammen!
Tak, fordi I kom. Fordi I accepterede invitationen.
Tak, Dan og DemDem.
Mange tusind tak.
Lav noget larm for Maître GIMS!
Han vil ikke lade nogen overhale ham.
Selv ikke hans far.
Mit mål er at overhale ham.
Hans mål er, at jeg skal...
...være lige bag ham.
Vi er tydeligvis rivaler.
Det er skørt. Det er en sjov fornemmelse.
Der er en stolthed,
men han er også en rival nu. Han satte sig selv i den position.
Han er måske ikke så stor som mig endnu,
men det bliver han og måske endnu større.
Det ved jeg ikke.
Hej, jeg hedder Dadju.
Jeg er...
Jeg er Maître GIMS' lillebror.
Hvilket gør mig til DemDems svoger.
Så de tvang mig til at komme.
Nej, jeg laver sjov. I dag bliver familien hædret.
Hun har gjort sine drømme til en succes. Jeg er stolt af hende.
Så lav noget larm for DemDem!
I slutningen af 2018 solgte de bedst i Frankrig.
De tre bedste var Johnny Hallyday, GIMS og Dadju.
Da jeg så det…
...tænkte jeg: "Vent! Forstår du, hvad der sker?"
Jeg har aldrig set noget lignende. To brødre i top tre.
Det er historisk. Det er vildt.
Det gør ondt, når man arbejder hårdt, og de siger:
"Det er, fordi du er GIMS' bror."
Og GIMS vidste, det ville ske.
Det er naturligt. Han er nummer et.
Er du Zidanes søn, bliver du sammenlignet med ham.
Han tog et skridt tilbage.
Han holdt afstand.
Og det var en sejr for mig selv at blive kunstner.
Han var glad på mine vegne.
TI MÅNEDER FØR STADE DE FRANCE.
FØR STADE DE FRANCE SPILLER "FUEGO TOUR"
I 52 BYER I EUROPA PÅ 6 MÅNEDER.
Stig ikke ud, før toget stopper helt.
Det bliver et godt billede her.
De fleste lærer mig at kende gennem de store hits,
men rapperne ved godt, hvem jeg er.
De ved, hvor jeg kommer fra, kender min rejse.
SOPRANO FRANSK RAP- OG POPSTJERNE
Hver dag siger folk: "Du er bare popsanger!"
Men du ved inderst inde,
at begynder du at rappe igen, kunne du virkelig skinne.
Med tiden får stoltheden et knæk.
Man siger: "Okay, hvem rapper nu? Jeg viser jer!"
-Godaften! -Hej.
-Undskyld forsinkelsen. -Intet problem.
Hvordan går det? Godt?
Velkommen hjem.
Velkommen, gutter.
-Hej! -Hvordan går det? Godt?
Ja, hvad med dig?
Manon.
SCH.
Vær forsigtig, når du samarbejder med ham.
Han har et vildt flow.
SCH KUNSTNER
Jeg vil ikke i en rap-battle imod ham. Du ved?
Der er bæstet!
Ser du den?
Det er en lang scene.
Det er amerikansk.
GIMS er en stor Eminem-fan.
Og Eminem var god til at ydmyge andre under samarbejder.
Det var hans speciale.
Og GIMS er konkurrencemenneske.
-Spiller du på Stade de France? -Ja, 28. september.
-Det er vildt. -Ja.
Der skal være udsolgt.
Jeg er helt stresset over det.
Når du er en megastjerne, har du ikke brug for nogen.
Den ultimative scene. Du klarede det, du ejer stedet.
Radio eller ej. Jeg har mit publikum. De er der.
FØRSTE OPTAGELSE AF SANGEN "LOUP GAROU"
Det er en "kicker", en teknisk rapper.
Det er en, der kører freestyle og har flow, teknik, og laver ordspil,
kan sætte farten op og ned, og rappe til hvad som helst.
Og jeg tilhører en uddøende art, rigtige kickers.
Jeg optog den. Det var bare os to.
Vi forventede ikke at optage den på det tidspunkt.
Det tog maksimalt tre kvarter.
Han fandt på den og skrev den ned.
Han havde bare lidt tekst, og han skrev det hele ned.
Han ville ikke stoppe.
Han ville lave noget vildt, og det gjorde han!
Jeg laver altid to-tre rapnumre i et projekt.
Jeg holder øje med, hvad der sker. Det er vigtigt.
Det er der, alt begynder.
Det er fundamentet.
Du styrede.
Tak, mand.
-Jeg tager med bussen. -Okay.
I skal battle hinanden, så ser vi, hvem der dræber hvem.
Nej, men…
Jeg har slået Fianso. Hvem ellers?
Han slår din fyr. Du ved, han slår ham.
Han slår ham, men han vil kæmpe imod.
Tak. Det er okay.
TURNÉ I FRANKRIG OG PÅ STADE DE FRANCE 28/09/2019
Det bliver stort.
Første sang fra det nye album.
-Ja? -Ja.
Jeg går af scenen efter to timer,
jeg stiger på bussen, jeg spiser og lytter til melodien
i timevis.
Jeg har ingen tekst. Jeg venter på,
at inspirationen giver mig noget magi og forsvinder igen.
Du må tilpasse dig for at skabe sangen.
Den skal være større end dig.
Når den er det, har du ramt plet!
DEN NÆSTE DAG.
Han arbejder hele tiden.
Jeg husker engang,
hvor vi kørte rundt i Paris...
H MAGNUM KUNSTNER
...uden at tale i en time.
Og i den time arbejdede han i hovedet.
Han fandt på en melodi.
Han sagde: "Jeg har en melodi.
Det er et pletskud!"
Ikke dårligt.
Han får inspiration overalt.
Han har en Mercedes, der starter ved et tryk på en knap.
Han hørte motorlyden og sagde: "Der er melodien."
Hvad mener du med en melodi?
Han fik en melodi fra jinglen til The Young and the Restless.
Beatet går…
Du ved keyboardet, du har i baggrunden?
Prøv at lege lidt med det.
Jeg tror, vi må ændre det.
Beatet er fedt, men der er mange filtre på.
Han har allerede hele sangen i hovedet,
og han fortæller beatmakeren: "Gør dit og dat."
SIDSTE HÅND PÅ TEKSTEN TIL "JASMINE."
"Jeg prøvede."
Ja, "jeg prøvede," det virker.
-Det er godt. -Jeg noterer det.
Offentligheden er ubarmhjertig. De dømmer dig på et øjeblik.
For mig er en rigtig god kunstner en,
der kan få et hit.
Problemet er, at mens man får det hit,
ser man allerede fremad og tænker, hvordan man kan overgå det.
Ellers overgår det dig.
Jeg forsvarer altid min titel.
Sådan er det. Det er meget skræmmende.
Godt.
En til.
OPTAGELSE AF "JASMIN".
Man kan se, han kommer fra rap. Han dukker op med intet nedskrevet.
Han gør det på stedet,
og det går hurtigt.
Det er instinktiv tekst.
Det er en skøn gimmick.
Uden... Sådan.
De mest oprigtige numre, de største hits,
skrives meget hurtigt.
Det skal ikke tage tre dage. Gør det det, er der noget galt.
Måske burde sangen ikke eksistere, eller du har det ikke.
Flot! Der er lige den del, som...
Jeg går rundt i sokker, vi har mysli,
vi har chokoladekiks, og...
Sangen kommer ud i radio og overalt. Hele Frankrig vil høre den.
Ja da!
Min første freestyle var lige her i denne park
med Barack Adama, Maska, Lefa og de andre.
Her blev Sexion d'Assaut født.
Ingen andre steder.
Det svære er at finde din egen stil, din egen karakter,
det virkelige dig.
Jeg fandt min karakter ret tidligt.
Det gjorde det muligt for mig at blomstre. Jeg søgte ikke længe.
Jeg blev fyren med solbriller
på en måneløs nat.
Snyd mig ikke Jeg finder mig ikke i det
Man dæmper ikke en Tutsi Med appelsinjuice...
Jeg freestylede.
Jeg havde solbriller på.
Det kom på nettet,
men uden navn, ingen vidste, hvem jeg var,
så de kaldte mig Solbrillefyren.
Folk ville battle imod Solbrillefyren.
Vi battlede i freestyle.
Jeg købte turistsolbriller på Montmartre.
Jeg blev genkendt på solbrillerne.
BLACK M KUNSTNER, SEXION D'ASSAUT
I flere år gjorde vi det bare for sjov,
for at være sammen.
Vi havde samme passion. Det var lykken.
Det blev alvorligt, da vi indså,
at vi måtte lægge arbejde i det,
og så blev det seriøst.
MELLEM 2010 OG 2012 SOLGTE SEXION D'ASSAUT OVER EN MILLION ALBUMS.
Vores styrke lå i at være på samme bølgelængde.
Vi var målrettede. Vi var den bedste europæiske rapgruppe.
Det var vi sikre på.
Spiller vi "Wati by Night" eller ej?
Jeg så ham på tv og sagde: "Pis!
Det er GIMS! Det er Gandhi!"
"Hvad pokker? Det er min søn."
"Han klarede det."
Gruppen skabte historie.
De kickstartede rap igen.
Jeg elskede dem. De sagde: "Træd til side."
De smadrede døren, og alle løb ind.
De stoppede ikke.
De udgav sang efter sang.
Det var en flodbølge. De var store rappere, store freestylere.
Jeg lytter til rappere i dag og tænker:
"Ja, det har de fra Sexion d'Assaut,
og nu rapper de sådan."
De var de første til at lave og især nyde at lave hits.
Bare i går
var jeg et sted, hvor de lyttede til...
Fester lørdag aften
Skuffer mig nogle af og til
De blev en legendarisk gruppe
på bare et år.
Giv en hånd til...
SANGEN "DÉSOLÉ" SYMBOLISERER DENNE SUCCES MED 200.000 SALG I 2010.
På det tidspunkt var jeg flov over at synge.
På det tidspunkt handlede det om rap.
Havde rapperne en sanger, var det en kvinde.
Dengang viste mandlige rappere deres maskulinitet.
at de var alfaerne.
Rap var stærkt dengang. Rap var tungt.
Så sang var noget mere elegant, mere feminint.
Så det turde fyre ikke.
Men nogle af dem turde.
Og da GIMS turde, fandt han sin store stemme
og vandt alles hjerter.
Jeg sagde: "Okay, rockstil!"
Jeg så det som rock.
Geniet kom fra hans stemme.
Og jeg tror, det var det, der blæste alle væk.
I starten undervurderede han sin sangevne.
Men han indså snart sin styrke i forhold til andre,
og derfor tog det fart.
-Hvad så? -Alt vel?
-Ny jakke, nyt liv? -Stop!
Anden del er mere sang.
Den passer bedre til GIMS end mig.
DE ARBEJDER PÅ BLACK M'S NÆSTE ALBUM.
-Jeg kan godt, men... -Javel.
det er sjovere for ham.
Du ved? Og før omkvædet.
Det lyder som lige før omkvædet.
Og så, bang, omkvæd!
Ja.
Det bør være et enklere omkvæd med en Daft Punk-robotstemme.
Ligesom...
Ja, jeg forstår.
Når vi mødes, er alt det samme. Selv hvis det ikke er så stærkt som før.
Det er klart. Vi var sammen døgnet rundt. Vi er ikke teenagere længere.
ZAKI PERSONLIG ASSISTENT
GIMS?
Klar?
Det er tid.
I næste uge bliver Maître GIMS
en af de få kunstnere, der har sunget på Stade de France.
TURNÉER
Den sidste dag er Lille, ikke?
Ja, stadionet i Liévin.
Den 19. På onsdag.
Er det nat eller dag? Hvad sker der?
Fransk rap kopierer ofte amerikansk rap.
Jeg synes ikke, at et nummer som "Désolé" har en modpart
i amerikansk rap.
De opfandt noget nyt.
Urban-pop er den stilrenes mareridt.
Rap, der synges med omkvæd.
Men jeg tror, det bragte noget nyt.
Vi kunne vække interesse hos folk,
der ikke var interesseret i rap.
Der er ikke et nyt publikum, der venter på en helt.
Det er der ikke.
Alt publikum kan kategoriseres.
-Alle sammen. -Ja. Det passer.
Hvert publikum har en repræsentant, et flag.
"Jeg lytter til Bigflo." "Jeg lytter til Damso."
"Jeg hører Orelsan." "Jeg hører Nekfeu."
Alt publikum er taget. Nu skal du vinde dem.
Ser man på rap i dag,
så synger alle.
Selv de såkaldte "hardcore"-fyre er bløde.
Efter en optræden...
...fortsætter showet.
Dette berømte spil, Mafia.
Landsbyen sover.
Hvor er vi i dag? Vi var i Libreville i går.
Vi er i Canada.
Man kan høre vandet bruse over klipperne.
Og mafiaen vågner.
De vågner pludselig og ser på hinanden.
Han spiller aldrig mafiaen. Han er fortælleren.
Det, han nyder,
er at se, at alle har det godt.
-Der er to mafiaer. -Hvad laver han?
Ja, stop. Kom nu.
-Er du mafia, Adama? -Nej.
-I er begge mafia. -Du er mafia.
Undskyld.
LEFA KUNSTNER, SEXION D'ASSAUT
Vis jeres kort.
Han er ikke mafia.
-Han er mafia. -Nej!
Han er mafia!
Jeg sagde jo, han var mafia.
Du bliver beskidt.
Nej, du bliver beskidt.
Den er i hans lomme!
-Nej. -Den er i hans hånd!
-Nul, nul. -Lad min telefon være.
Giv slip.
Det sværeste er at forklare børnene,
hvorfor man er væk i seks uger og tilbage i tre-fire dage, ti dage...
Det er sværere end at stå på scenen i to timer eller turnere 50 shows.
Jeg ved, det gør ham ondt at ikke være hos sine børn.
Det er den værste del af jobbet for ham,
ikke at se sine børn vokse op,
ikke være her for dem hver dag, ikke have den rutine.
Det fortryder han mest.
I løbet af denne frie måned,
skal vi en uge til ti dage i et studie.
Jeg kan ikke rejse.
Jeg sagde, at jeg skulle være i Marokko i januar.
Hvis jeg rejser i to dage her, ti dage der,
ødelægger det alt, min ferie, børnene, alt.
Forstår du det?
Hvor længe er det siden, at jeg har haft fri i en uge eller ti dage
med børnene i Marokko eller noget?
Hey, lad ham få pakken!
Giv ham den.
I januar ville jeg være i Marokko.
Hvis det skal optages, kan vi bringe folk hertil.
Vi har pladsen.
GIMS FLYTTEDE TIL MAROKKO I 2014.
Jeg valgte at bo i Marokko, efter et besøg for længe siden.
Jeg elsker folket og landet.
Det er ikke så langt væk, men det er så anderledes.
Så jeg kom tilbage året efter og tog venner med.
Og så skete der så meget.
Jeg mødte kongen. Jeg mødte magtfulde mennesker,
interessante mennesker, folk, der hjalp mig.
Og jeg besluttede at flytte.
Det er det, der er så fedt.
Der er et æsel der og en Range Rover her. Det er smukt.
Middelalder og Louis Vuitton... Skørt!
Ridderne af det runde bord og Louis Vuitton!
Det er vildt.
Jeg er verdensborger.
Jeg føler mig hjemme i Frankrig, i Marokko, i Kinshasa.
Det er steder, jeg altid har været velkommen.
Jeg har det godt, fordi det er et muslimsk land.
Så jeg føler mig...
...inkluderet i deres kultur.
Jeg var oprindelig kristen.
Jeg konverterede i 2004, da jeg stadig gik i skole.
Det er så personligt. Så...
Det hænger sammen med det usynlige. Det er noget, man føler.
Det er åndeligt.
Jeg ledte altid efter svar
om skabelsen, den verden vi lever i,
hvor vi kommer fra.
Og på det tidspunkt røg jeg en del hash,
så jeg var forvirret.
Det åbner dine chakraer.
Du er skæv. Du ser på skyerne og ser al galskaben.
Du ser skyerne sådan her.
Du har alle mulige sære tanker.
Så på det tidspunkt blev jeg interesseret i det.
Jeg talte om det med Adama og Lefa fra Sexion d'Assaut.
Jeg var betaget. Vi talte om det hele tiden.
Aïsha, sid der.
Værsgo.
Da jeg konverterede, ville jeg ikke ryge eller drikke.
Jeg stoppede bare. Det giver dig en ramme.
Stop det der!
Han har sin egen definition af en mand, en far,
som, jeg tror, er bestemt af islam.
De værdier er nu forankret i ham.
Han vender altid tilbage til det.
Vi taler meget om det,
fordi folk siger, at vores tekster er uskyldige.
Vi er ikke uskyldige. Det er bare...
Vi respekterer vores religion,
så jeg ikke kan sige "røvhul" eller " dumme svin."
Når vi går for langt, hjælper det os med at komme tilbage…
Åndeligt.
Forsigtigt!
Siden vi konverterede i Sexion d'Assaut-dagene,
har vi holdt ramadan.
Det er vores åndelige måned.
Ingen promovering, ingen interviews.
Vi har ham hjemme i en hel måned, hvor vi kan nyde det,
især børnene.
Det er meget vigtigt for dem at have en normal far.
Vi vil have det, andre prøver at flygte fra.
Vi vil have en rutine i den måned.
Far, se!
Det er flot!
Vi vil væk fra det hele,
fra denne jordiske verden,
fra alt det...
Fra showbiz.
Og det er det eneste tidspunkt, hvor det er muligt for os.
Jeg valgte denne religion med de bedste hensigter.
Jeg var åben for enhver guru.
Jeg var "et rent hjerte" i denne religion.
Så en ondsindet kunne have taget mig ind og gjort mig til et våben.
I 2005 SLUTTEDE GIMS SIG TIL TABLIGH-BRØDRENE, EN ISLAMISTISK SEKT.
HAN BLEV TVUNGET TIL AT STOPPE SIN KARRIERE
FØR HAN OMBESTEMTE SIG OG FORLOD BEVÆGELSEN.
Jeg havde venner, jeg mødte i moskéer og så videre.
Vi udviklede os sammen, og hver tog sin egen vej.
Nogle af dem endte i Irak.
Der var en, der tog til Irak...
...og døde,
begik selvmord.
En, jeg kendte.
"Husker du ham, der tog til Irak?"
Det skræmte mig.
Jeg tænkte: "Jeg kom tæt på."
Hvor kunne jeg ikke være endt?
Terrorisme er bekræftet
i efterforskningen af mordet på to skandinaver i Marokko.
Ifølge myndighederne blev tre mænd torsdag anholdt i Marrakesh.
DEN 16. DECEMBER 2018,
BLEV TO SKANDINAVISKE TURISTER DRÆBT I MAROKKO AF PÅSTÅEDE ISIS-MEDLEMMER.
EN UGE SENERE VAR GIMS PÅ SCENEN I MARRAKESH.
Jeg går ikke i detaljer,
men jeg er muslim. Jeg tror på islam.
Men jeg genkender ikke islam i det, der er sket.
Jeg tager afstand fra det, der skete.
Jeg er glad for at være her i aften. Jeg har boet i Marrakesh længe.
Jeg tager afstand fra sådan noget.
Tak, alle sammen.
Tak til alle holdene.
Jeg må tage afstand,
så børn, der ser mig, der bliver forvirrede,
over medierne, der ikke gør deres job...
Jeg må sige nej.
Jeg er muslim, og det har intet med mig at gøre.
Jeg har intet med dem at gøre.
En congolesiske sanger er mere end musiker. Han er politiker.
Musik er så vigtigt,
at en sanger er ambassadør, repræsentant for landet.
Folk forventer mere af ham.
GIMS' GARDEROBE
Du kan ikke vise dine trofæer hver dag.
"Jeg har solgt en million, fire millioner albums!"
Du sælger og sælger og hvad så?
Hvad betyder det? Forstår du?
Du skal gøre noget konkret
og sige: "Ja, jeg har meget, men jeg giver tilbage til folket.
Til mit folk."
Ellers vil congoleserne bebrejde dig med rette.
Få mennesker har den magt. Hvis bare du redder to liv.
Takket være dig kan et barn blive læge.
Han vil sige: "GIMS hjalp mig..."
Korrekt. Tyve år senere siger man: "Jeg hjalp."
-Det giver resultater. -Ja, det gør det!
Du må gøre det. Du har intet valg.
Hvis Jérôme Jarre tager til Congo
og gør ting, bliver du flov.
-Gør det. -Jeg har gjort det.
Jeg har været der. Jeg har været i Benin. Jeg har været overalt.
-Jeg har været der mange gange! -Det er sandt.
Dem, der spænder ben, er sorte.
Men da du var der, var du ukendt.
Nu har du en anden status.
Det er sandt.
Problemet er, at han skal...
...gøre ting,
uden at blive udnyttet politisk,
uden at vælge side.
Jeg laver en ny type støtteprojekt, Jean-Jacques Goldman-stil.
Et album om året, 13 numre. Alt overskud bliver doneret direkte.
Og en koncert i Afrika.
Jeg fokuserer på adgang til vand. Det er derfor, så mange dør.
Hvad end der sker, så gør noget. Bare gør noget.
Ja, det er ikke nemt.
Man føler altid, at man ikke gør nok.
Eller at man ikke kan gøre noget.
Så hver gang jeg er der,
prøver vi at besøge de forældreløse,
og uddele mad, tøj, skoleudstyr...
Mere kan vi ikke gøre.
Jeg vil gøre mere.
Det er det, jeg gør.
I 2020 DESIGNEDE GIMS ET UR
FOR EN KENDT URMAGER TIL FORDEL FOR UNICEF
Jeg får ingen penge. De går direkte til en organisation.
-Hvordan går det? -Godt.
Pengene går direkte til en organisation for børn, vi valgte sammen.
Det er genialt!
Det er et stort arbejde, at gøre det til virkelighed.
Du kan vise dig, men bagefter betaler du tilbage.
Man kan ikke bare lade folk drømme.
Man skal række ud og give folk muligheder.
Jeg må gøre det.
Jeg må gøre noget for folket.
Jeg må efterlade et mærke. Jeg må gøre noget.
TO ÅR TIDLIGERE.
Jeg kan tale om fattigdom, fordi jeg har kæmpet med det.
Jeg kan tale om rigdom, for nu er jeg rig.
Jeg har oplevet begge dele, så jeg kan tale om det. Jeg forstår.
-Er det ham? -Goddag.
Hvordan går det, min dreng?
Det går fint. Tak.
Siden jeg kom her, min dreng,
har det været hårdt på din fars side af familien.
Vores liv er hårdt, og vi kan ikke klare os.
Vi spiser knap nok. Livet er hårdt.
Jeg siger det. Jeg trygler. Jeg græder.
Sylvain og mine søstre er i Europa. To af mine børn er der også.
Sylvain og Mado er der.
Men uden Sylvains hjælp er det svært for os hernede, søn.
Det er svært for os på din fars side af familien.
Livet behandler os dårligt.
Hun er åbenbart min bedstemors søster på min fars side.
Jeg fandt ud af det lige der.
Aner ikke, hvordan hun kom frem.
Bed hende sidde her. Jeg er straks tilbage.
Sid her. Jeg kommer straks.
Det fortsætter hele dagen, folk kommer med deres problemer.
Man må give dem penge.
Det er kulturen. Man skal.
Hej, hvordan går det?
Okay?
Vi tager et billede.
Jeg er ufrivilligt blevet...
...klanchefen, familiens overhoved, for hele familien.
16. SEPTEMBER, 2017 KONCERT PÅ SHARK CLUB STADIUM, KINSHASA.
DEN FØRSTE SOLOKONCERT I CONGO.
Han er virkeligt bossen i congolesisk musik.
Det er utroligt.
Det er det bedste, der er sket for Congo i mange år.
Han er den ubestridelige nummer et.
Langt foran mig.
Folk er med mig.
De er der. De er med mig. Jeg er i mit land.
Da tænker man: "Der kan ikke ske mig noget her."
Det rammer mig, men jeg står endnu
Jeg er påvirket, men står endnu
Jeg prøver at få det til at løbe rundt
Det gør ondt, men jeg står endnu
Det rammer mig, men jeg står endnu
Jeg er påvirket, men står endnu
Mit tøj er beskidt og ødelagt
Det gør ondt, men jeg står endnu
Står endnu
Alle de symboler er meget vigtige,
vigtige i de øjeblikke,
for mig, for mine forældre, for alle.
Jeg er glad for at være her med mine forældre i mit fødeland.
De er med mig hver gang, jeg er tilbage.
Det er en ære for mig at have dem med mig i aften.
Han er mere moden og er i kontakt med sine rødder.
Da vi var børn, hørte vi musik hos vores forældre.
Vi hørte Papa Wemba, Koffi,
Franco, OK Jazz, Tabu Ley.
Jeg var træt af det. Det var det samme hele tiden.
Alle musikvideoerne hele dagen lang,
så jeg fik nok af congolesisk rumba.
Når man er ung,
bygger man sin personlighed...
...i modsætning til ens forældres.
Men på en underlig, naturlig måde, dukker nogle ting op igen.
Den næste er Congos og hele Afrikas stolthed!
I valgte denne sang til årets sang,
årtusindets sang!
Jeg vil se alle jeres hænder!
Døren sparkes ind, det er Gestapo Jeg finder dig, Meugui Columbo
Den vil sælge stort som Gustavo
Kaffe, ingen sukker, den er go'
Masser af cash klæder min bro Seks år med min combo
Jeg styrer mit flow Mugiwara nej eller jo
Er det mon et no-go
Hænderne i vejret, hænderne i vejret
Undtagen jer i Balmains
Balmains, Balmains
I bukser, der ligner Aladdins
Hænderne i vejret
Undtagen jer i Balmains
Balmains, Balmains
I bukser, der ligner Aladdins
Kom inden midnat
Kom inden midnat...
Ja, det gjorde mig stolt at synge der.
Det er stedet at spille den sang.
Det giver mening.
Han gør, hvad hans far plejede at gøre med Viva Musica og Papa Wemba,
synger om en livsstil,
nævner mærkevarer,
viser sig lidt.
Han synger på Lingala. Han synger om tøj.
Det er en del af den congolesiske kultur.
Han ærede det congolesiske folk og Congo. En skøn gestus.
Paris er virkelig magisk.
Man ligner en million
Loulou og Boutin
Coco og Chanel, Coco
Man begynder at tro på en magisk formel, men den er der ikke.
For musik ændrer sig, man må lytte til det nye.
Og frem for alt, gør, hvad man vil.
I JAGTEN PÅ EN NY LYD ARBEJDER GIMS MED COLOMBIANSKE MALUMA.
Jeg kan lide reggaeton, rumba, så jeg ville arbejde med ham.
TRE AF MALUMAS VIDEOER ER SET OVER EN MILLIARD GANGE ONLINE.
Når vi snakker tal og hits på YouTube, er vi større end amerikanerne.
Latinamerikansk musik er det største lige nu.
Godt at møde dig.
Tak, min ven.
Jeg var i Paris på sidste turné,
og pladeselskabet ringede og sagde, at GIMS ville lave en sang med mig.
MALUMA KUNSTNER
Det var en stor overraskelse,
fordi jeg er fan af ham
og har lyttet til hans musik i lang tid.
Vi gik i studiet.
På cirka en time til halvanden
var sangen næsten klar.
Så der var en fin og meget interessant kemi.
Jeg respekterer ham højt.
Jeg ved, at han bygger sin karriere fra bunden.
Jeg synes, at de tre er gode. Så måske bare…
Vi kan have den i baggrunden eller foran.
-Nej, bagved. -Eller vi kan…
Se, den samme slags hår.
Det er bare begyndelsen.
For jeg føler, at hele verden må lytte til GIMS.
Denne sang vil ændre alt for mig i Europa og for ham i Latinamerika.
Så jeg føler, det bliver et godt projekt.
Jeg sigter ikke længere mod USA.
Jeg er tro mod det, jeg gør, og synger på fransk.
Jeg må gøre det på min måde.
28. SEPTEMBER, 2019
-Er Julien allerede på Stade? -Ja.
Perfekt.
Han ved, hvor mange billetter, der ikke er solgt.
Der er 18 tilbage.
Det er de sidste.
Så er vi her.
D-dag. Bare et par timer endnu.
På dette legendariske stadion.
Det var en god turné med Sexion d'Assaut.
Og jeg har haft to gode soloturnéer i Frankrig.
Det er mit livs største koncert.
Vi måtte nå til Stade, for Frankrig, for Afrika,
for Congo, for Historien,
for urbanmusik.
Alt det er for os.
72.000 FANS
Stade de France!
Velkommen til Fuego-turnéen!
-Sexion... -D'Assaut!
Tak!
Stade de France handlede om følelser.
Det var fænomenalt.
Han har gjort det.
Hvad så nu?
Jeg tror, han skrev historie.
Endnu et pletskud.
Vi optrådte på et fyldt Stade de France.
Spillet er slut.
Ja, jeg ser underlig ud i mine solbriller. Jeg tager dem aldrig af.
Men jeg er taknemmelig for alt det, der er sket for mig.
Tak, fordi I gav mig alt det i så mange år.
Tusind tak.
Jeg var først på Stade, og det er vigtigt for urbanmusikken.
Intet vil være det samme.
Min ven
Min fremtid
Mit liv
Tilgiv mit pokerfjæs
Fuld af tristhed
Jeg har måttet lyve for dig så mange gange
Eller foregive at være en anden
Kilometer mellem ord og handling
I sidste ende gennemskuede du mig
Men jeg kan forklare det hele
Jeg gjorde ting, jeg ikke forstod
Natten har givet mig klarhed
Da lover jeg mig selv at ændre mig
Ændre mig
Tekster af: Anja Molin